یئنی نوع کروناویروس اپیدمیسی سببیندن ایندییه‌دک حیاتینی ایتیرنلرین سایی 680 مینی کئچیب. ویروسا یولوخان‌لارین سایی 17 میلیون 666 مین اولوب. دونیادا کروناویروس انفکسیونوندان معالیجه اولونا‌راق ساغالان اینسان‌لارین سایی ایسه 11 میلیون 57 مینی کئچیب.
46 مین 119 نفرین اؤلومو و 303 مین 181 یولوخما فاکتی ایله اپیدمی‌نین آوروپا‌داکی مرکزی اولان اینگیلتره-‌ده باش ناظیر بوریس جانسون "کووید-19" یولوخما‌لاری‌نین آرتماسی سببیله 1 آوقوست (بو گون) اعلان ائتمه‌یی پلانلاشدیردیق‌لاری تدبیرلری یومشالتما قراری‌نین 2 هفته تاخیره سالیندیغینی آچیقلاییب.
ایتالیا-دا سون 24 ساعاتدا یئنی نوع کروناویروس‌دان 9 آدام هلاک اولوب. بونونلا دا اؤلکه‌ده اینسان ایتکی‌سی 35 مین 141-ا یوکسلیب. آکتیو خسته‌لرین سایی‌نین 12 مین 422 اولدوغو اؤلکه‌ده سون گونده 379 یئنی حادثه قئیده آلینیب.
ایسپانیا-دا "کووید-19"دان حیاتینی ایتیرن‌لرین سایی سون 7 گونده 12 آرتا‌راق 28 مین 445-ا چاتیب. سون 24 ساعات‌داکی معلومات‌لارا گؤره، 525 یئنی حادثه‌نین آشکارلاندیغی اؤلکه‌ده ویروسا یولوخان‌لارین سایی 288 مین 522 نفره چاتیب.
پورتوقالیادا سون بیر گونده "کووید-19"دان 8 نفر اؤلوب. بونونلا دا اؤلکه‌ده اؤلن‌لرین سایی 1 735-ا یوکسلیب. 204 یئنی یولوخما فاکتی‌نین آشکارلاندیغی اؤلکه‌ده ویروسا یولوخان‌لارین سایی 51 مین 72 نفر اولوب.
قازاخیستان-دا اؤتن گون 1289 نفر کروناویروسا یولوخما فاکتی قئیده آلینیب.
ایندییه‌دک اؤلکه‌ده عمومی‌لیکده 90 مین 367 نفرین کروناویروس انفکسیونونا یولوخماسی فاکتی معین ائدیلیب.
قازاخیستان پرزیدنتی قاسم جومارت توقایئو دؤولت کمیسیونونا کروناویروسون یاییلماسینا قارشی قرنطینه تدبیرلری‌نین داها ایکی هفته اوزادیلماسی باره‌ده گؤستریش وئریب.
مکزیک-ده کروناویروس‌دان اؤلن‌لرین سایی 46 مین 688 نفره چاتیب.
ایندییه‌دک اؤلکه‌ده عمومی‌لیکده 424 مین 637 نفرین کروناویروس انفکسیونونا یولوخماسی فاکتی معین ائدیلیب
معلوماتا گؤره، اؤلکه‌ده ویروسا یولوخموش 278 مین 618 خسته ایسه ساغالیب.
امریکا-دا کروناویروس انفکسیونوندان اؤلن‌لرین سایی 152 مین نفری کئچیب.
اؤلکه‌ده ویروس قوربان‌لاری‌نین سایی 152 مین 922 نفردیر.
ایندییه‌دک اؤلکه‌ده عمومی‌لیکده 4 میلیون 541 مین016 نفرین کروناویروس انفکسیونونا یولوخماسی فاکتی معین ائدیلیب، معالیجه آلان 2،24 میلیون آمریکا‌لی ساغالیب.
قئید ائده کی، امریکا هم "کووید-19" انفکسیونونا یولوخما، هم ده اؤلوم حال‌لاری‌نین سایینا گؤره دونیادا بیرینجی یئرده‌دیر.
